EH Bildu Nafarroa talde parlamentarioari atxikitako foru parlamentari Arantxa Izurdiaga Osinaga andreak idatziz erantzuteko 10-21/PES-00162 galdera egin du SOD20 0003 lizitazio-espedienteari buruz. Honako hau da Garapen Ekonomiko eta Enpresarialeko kontseilari Mikel Irujo Amezaga jaunak horri buruz ematen dion informazioa:

* **Zer enpresari esleitu zaio kontratua?**
* **Kontratuan zer epe ezarri da lanak egiteko?**
* **Zer prezio ezarri da kontratuan?**

Ondokoa jakinarazten dizugu honako erantzun honen bidez:

Sodenak 2020ko azaroaren 16an argitaratutako prentsa-oharrak jasotzen zuen bezala, aholkularitza-zerbitzuak kontratatzeko lizitazioari ekingo zitzaion, kapital pribatuko finantza-tresna bat sortzea (Sodenaren laguntzarekin) edo bestela azken hori lehendik zegoen batean sartzea bultzatzearen egokitasuna aztertzeko. Tresna honen azken helburua da Nafarroako enpresa lehiakor, traktore eta beren sektorean lider direnen hazkundea erraztea, tamaina ertain eta handikoak, haien hedapen-planak eta, ondorioz, haiek lurraldean ainguratzea eta irautea babestuz.

Ekimen parlamentarioen bidea badagoela badakigun arren, gogoratu behar da lizitazio publikoko prozesu bati buruzko informazio guztia eskuragarri eta herritarrentzat irekita dagoela Nafarroako Gobernuaren kontratazio-atarian, honako helbide honetan:

<https://hacienda.navarra.es/sicpportal/ctaDatosAdjudicacion.aspx?Cod=8148&Ticket=2101251042325FFAB9C6>

Egindako galderei dagokienez:

* **Zer enpresari esleitu zaio kontratua?**

“Fondo Arraigo” kapital pribatuko finantza-tresna bat sortzea (Sodenaren laguntzarekin) edo bestela lehendik zegoen batean sartzea bultzatzearen egokitasuna aztertzeko aholkularitza ekonomiko-finantzarioko zerbitzua emateko kontratua, betiere ulertuta finantza-tresna hori arrisku-kapitaleko partaidetza publikoko entitate pribatu bat izanen dela, PrincewaterhouseCoopers, Asesores de Negocios SLri (PwC) merkataritza-enpresari esleitu zaio.

* **Kontratuan zer epe ezarri da lanak egiteko?**

4 hilabeteko epea ezarri da PwCren eta Sodenaren arteko kontratua formalizatzen den egunetik (2021eko otsailaren 23a) kontatzen hasita.

* **Zer prezio ezarri da kontratuan?**

Ezarritako prezioa 70.000 euro gehi BEZa da.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko ekainaren 7an

Garapen Ekonomiko eta Enpresarialeko kontseilaria: Mikel Irujo Amezaga